มันนี่ทูเดย์
ทำคลอดงบปลูกป่า 1.1 หมื่นล้าน
8 เม.ย. 2556

ทำคลอดงบปลูกป่า 1.1 หมื่นล้าน
นายปลอดประสพ สุรัสวดี รองนายกรัฐมนตรี ได้เรียกประชุมคณะกรรมการบริหารจัดการน้ำและอุทกภัย (กบอ.) เพื่อหารือถือแผนยุทธศาสตร์โครงการปลูกป่าและฟื้นฟูป่าต้นน้ำ ภายใต้งบประมาณ 1.1 หมื่นล้านบาท ระยะเวลาดำเนินการ 5 ปี เพื่อเตรียมเสนอแผนดังกล่าวเข้าคณะรัฐมนตรี (ครม.) ในวันที่ 9 เม.ย.นี้ โดยแผนปฏิบัติโครงการปลูกป่าและฟื้นฟูป่าต้นน้ำฯ ระยะเวลา 5 ปี โดยจะมีการปลูกป่าเฉลี่ยปีละ 2 แสนไร่ และใช้งบประมาณ 2,000 ล้านบาทต่อปี 
สำหรับเป้าหมายของโครงการปลูกป่านี้ นายปลอดประสพ กล่าวว่า จะต้องซับน้ำฝนได้ 6080% ทำให้เขื่อนได้รับน้ำจากป่านานกว่าเดิม ซึ่งน้ำจะค่อยๆ ถ่ายลงเขื่อน ชะลอน้ำฝนไม่ให้มากลางน้ำท้ายน้ำเร็วเกินไป ทำให้การบริหารจัดการน้ำมีปัญหาเพราะมีเวลาน้ำไหล ซึ่งการดีไซน์ป่าให้เพื่อให้ชะลอน้ำได้ 1520 นาที ให้คนในพื้นที่เสี่ยงอพยพได้ทัน
บัตรกรุงศรีฯ ผนึกกำลัง
บัตรเครดิตในเครือกรุงศรี คอนซูมเมอร์ ได้แก่ บัตรเครดิตกรุงศรี บัตรกรุงศรีเฟิร์สช้อยส์ เซ็นทรัล เครดิตคาร์ด บัตรเครดิตเอไอเอวีซ่า ซิมเพิลวีซ่าคาร์ด และบัตรแมนเชสเตอร์ ยูไนเต็ด แชมเปียน ร่วมกับบริษัท ซี อาร์ ซี สปอร์ต จัดแคมเปญ Supersports Summer Sport มอบสิทธิพิเศษแก่สมาชิกบัตรที่ใช้จ่ายอุปกรณ์กีฬาและสินค้าอื่นๆ ในซูเปอร์สปอร์ตใน 56 สาขาทั่วประเทศ รับเงินคืน 3% เมื่อใช้จ่ายครบทุก 3,000 บาทต่อเซลส์สลิป และรับเงินคืน 5% เมื่อใช้จ่าย 1.5 หมื่นบาทขึ้นไป ทั้งนี้ตั้งแต่วันนี้ถึง 30 เม.ย.นี้ 
นายฐากร ปิยะพันธ์ กรรมการผู้จัดการใหญ่ กรุงศรี คอนซูมเมอร์ กล่าวว่า นี่เป็นอีกหนึ่งกิจกรรมสำคัญที่บัตรเครดิตทุกใบในเครือกรุงศรี คอนซูมเมอร์ และพันธมิตรผนึกกำลังกันเพื่อเพิ่มศักยภาพในการใช้จ่ายให้ลูกค้าที่มีอยู่กว่า 6.13 ล้านบัญชี ได้รับประโยชน์ที่คุ้มค่า ช่วยให้ลูกค้าหันมาใช้จ่ายด้วยบัตรเครดิตแทนเงินสดมากขึ้น ซึ่งจะส่งผลให้กรุงศรี คอนซูมเมอร์ ครองอันดับหนึ่งในธุรกิจบัตรเครดิต